# A

**Komáromi Városi Televízió**

**Szolgáltató Közhasznú Nonprofit**

**Korlátolt Felelősségű Társaság**

## ALAPÍTÓ OKIRATA

az Alapító Okirat 7/C/2. pontját érintő - ***vastag*** ***dőlt betűvel jelzett*** – 2020. június 01. napjától hatályos módosításokkal egységes szerkezetbe foglalva

**Komárom Város Önkormányzata** **Dr. Kürtösi Tibor ügyvéd**

**alapító nevében:**  **KEM-i Ügyvédi Kamara, K.A.SZ.: 36064270.**

**Dr. Baksa-Ströcker Renáta Dr. Molnár Attila**

**jegyző polgármester**

KOMÁROMI VÁROSI TELEVÍZIÓ

**SZOLGÁLTATÓ KÖZHASZNÚ NONPROFIT**

**KORLÁTOLT FELELŐSSÉGŰ TÁRSASÁG**

**EGYSÉGES SZERKEZETŰ ALAPÍTÓ OKIRATA**

Komárom Város Önkormányzata alapító, a Polgári Törvénykönyvről szóló 2013. évi V. törvény (a továbbiakban: Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil tv.) rendelkezéseinek megfelelően a következők szerint állapítja meg a Komáromi Városi Televízió Szolgáltató Közhasznú Nonprofit Korlátolt Felelősségű Társaság változásokkal egységes szerkezetbe foglalt alapító okiratát:

**1.) A társaság cégneve és székhelye:**

1.1. A társaság cégneve: **Komáromi Városi Televízió Szolgáltató Közhasznú Nonprofit Korlátolt Felelősségű Társaság**

A társaság rövidített cégneve: **Komáromi Városi Televízió Szolgáltató**

**Nonprofit Kft.**

1.2. A társaság székhelye: **2900 Komárom, Szabadság tér 1.**

**2.) A társaság alapító tagja:**

1. **Komárom Város Önkormányzata**

Székhely: 2900 Komárom, Szabadság tér 1.

Képviselő: Dr. Molnár Attila polgármester

Adószám: 15729624-2-11

**3.) A társaság célja és tevékenységi köre:**

3.1. A társaság célja:

A társaság - a társadalom közös szükségleteinek kielégítésére nyereség és vagyonszerzési cél nélkül irányuló - feladata a Komáromi Városi Televízió működtetése, közszolgálati műsor készítése, városi újság kiadása.

Ezek segítségével a lakosság kulturális igényeinek szolgálata, közösségi ismeretterjesztés, a társaság sajátos eszközeinek felhasználásával a kulturális örökség megóvása, a határontúli magyarsággal való - elsősorban kulturális szintű - kapcsolattartás az Euroatlanti Integrációhoz való aktív hozzájárulás.Ezen célok elérése érdekében tevékenyen közreműködik Komárom Város Önkormányzatának a Magyarország helyi önkormányzatairól szóló 2011. évi CLXXXIX. törvény (Mötv.) 13.§ (1) bekezdés 7. pontjában felsorolt kulturális közfeladatai ellátásában. A társaság közreműködik továbbá a munkaerőpiacon hátrányos helyzetű rétegek képzésének, foglalkoztatásának elősegítésében (Mötv. 13.§ (1) bekezdés 12. pont, a foglalkoztatás elősegítéséről és a munkanélküliek ellátásáról szóló 1991. évi IV. törvény 8.§ (4) bekezdés).

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

3.2. A társaság tevékenységi körei: (TEÁOR 2008. besorolás szerint)

a.) A cél szerinti közhasznú tevékenységek:

nevelés és oktatás, képességfejlesztés, ismeretterjesztés, kulturális tevékenység, magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, Euroatlanti Integráció elősegítése TEÁOR 2008. szerint:

**60.20’08 Televízióműsor összeállítása, szolgáltatása (főtevékenység)**

85.52’08 Kulturális képzés

b.) A közhasznú tevékenységet segítő üzleti tevékenység

18.20’08 Egyéb sokszorosítás

58.11’08 Könyvkiadás

58.14’08 Folyóirat, időszaki kiadvány kiadása

58.19’08 Egyéb kiadói tevékenység

59.11’08 Film-, video-, televízióműsor-gyártás

59.20’08 Hangfelvétel készítése, kiadása

60.10’08 Rádióműsor-szolgáltatás

63.12’08 Világháló-portál szolgáltatás

63.91’08 Hírügynökségi tevékenység

70.21’08 PR, kommunikáció

73.11’08 Reklámügynöki tevékenység

73.12’08 Médiareklám

74.20’08 Fényképészet

74.90’08 M.n.s. egyéb szakmai, tudományos, műszaki tevékenység

77.40’08 Immateriális javak kölcsönzése

82.30’08 Konferencia, kereskedelmi bemutató szervezése

90.02’08 Előadó-művészetet kiegészítő tevékenység

90.03’08 Alkotóművészet

93.29’08 M.n.s. egyéb szórakoztatás, szabadidős tevékenység

96.09’08 M.n.s. egyéb személyi szolgáltatás

A társaság közhasznú – a társadalom közös szükségleteinek kielégítését nyereség- és vagyonszerzési cél nélkül szolgáló – tevékenységet végez.

Szolgáltatásaiban – tagján kívül – bárki részesülhet.

A társaság közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

A társaság gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végezhet.

A társaság gazdálkodása során elért eredményét nem osztja fel, azt a jelen szerződésben meghatározott közhasznú tevékenységére fordítja. A társaság tevékenységéből származó nyereség a társaságtól nem vonható el.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

**4.) A társaság vagyona:**

4.1. A társaság törzstőkéje:

A társaság törzstőkéje **3.000.000 HUF, azaz Hárommillió magyar forint,** amely teljes egészében pénzbeli hozzájárulás.

4.2. Az alapító törzsbetétjének értéke forintban és a törzstőke hányadában kifejezve:

Név: **Komárom Város Önkormányzata**

Készpénz: **3.000.000.-Ft, azaz Hárommillió forint**

Hányad a törzstőkéből: **100 %**

4.3. Az alapító pénzbeli hozzájárulást a szerződés aláírását követő 8 napon belül számlavezetéssel megbízott bank egyszámlájára köteles befizetni.

Számlavezetéssel megbízott pénzintézet neve:

RAIFFEISEN BANK ZRT. Komáromi Fiók

4.4.Pótbefizetést az alapító évente 2 alkalommal és alkalmanként törzsbetétjének 300%-os mértékéig rendelhet el. A pótbefizetés teljesítésének módja pénzbeli hozzájárulás.Pótbefizetés elrendelése esetén az alapító a pótbefizetés összegét az elrendeléstől számított 30 napon belül köteles befizetni a társaság számlavezető bankjához. A pótbefizetés a törzsbetét összegét nem növeli.A veszteség pótlásához nem szükséges pótbefizetéseket az alapító részére kamatmentesen vissza kell fizetni.

**5.) A társaság működése, időtartama:**

5.1.A társaság **határozatlan időre** alakul.

**6.) Az alapító hatásköre**

Az alapító a társaság döntéshozó szerve. Az egyszemélyes nonprofit gazdasági társaság esetében taggyűlés nem működik.

A társaság döntéshozó szerve hatáskörébe tartozó kérdésekben Komárom Város Önkormányzata alapító, mint egyedüli tag Komárom Város Önkormányzata Képviselő-testülete által hozott határozatával dönt. Az alapító döntései nyilvánosak. Az egyedüli tag – a személyi kérdésekkel kapcsolatos döntéseket kivéve - a döntéshozatalt megelőzően köteles az ügyvezető, valamint a felügyelőbizottság véleményét megismerni. Az alapító a döntés meghozatalát megelőzően a döntési tervezetet írásban elküldi az ügyvezetőnek és a felügyelő bizottság tagjainak, akik arra a kézhezvételtől számított 8 napon belül írásban véleményt nyilvánítanak.

A felügyelőbizottság elnöke a vélemény kialakítása érdekében összehívja a felügyelő bizottság ülését, vagy a felügyelőbizottság valamennyi tagját írásban nyilatkoztatja a döntési tervezetről. Az ily módon összegyűjtött véleményeket, illetve a felügyelő bizottság üléséről készült jegyzőkönyvet küldi meg írásban a döntési tervezet kézhezvételétől számított 8 napon belül az alapítónak.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

Halaszthatatlan alapítói döntés esetében a vélemény beszerzése rövid úton (így különösen távbeszélő, fax, e-mail) is történhet, azonban az így véleményt nyilvánító személy 8 napon belül köteles véleményét írásban is a döntést hozó rendelkezésére bocsátani.

Az alapító a döntését annak meghozatalától számított 15 napon belül írásban megküldi az ügyvezetőnek és a felügyelő bizottságnak. Amennyiben az egyedüli tag más személyeket is érintő döntést hoz, a döntést az ügyvezető 8 napon belül írásban közli az érintettekkel.

Az írásos vélemény, illetve a felügyelőbizottság üléséről készült jegyzőkönyv nyilvános, azt az egyedüli tag határozatával együtt - a döntés meghozatalától számított 30 napon belül - a cégbíróságon a cégiratok közé letétbe kell helyezni.

A döntéshozó szerv, valamint az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

Az alapító kizárólagos jogköre:

a.) Az Alapító Okirat módosítása

b.) Törzstőke felemelése, leszállítása, pótbefizetés elrendelése és visszatérítése

c.) A társaság számviteli törvény szerinti beszámolójának elfogadása, ideértve az adózott eredmény felhasználására vonatkozó döntést

d.) Az éves beszámoló jóváhagyásával egyidejűleg készített közhasznúsági melléklet elfogadása

e.) Az éves üzleti terv jóváhagyása

f.) A Szervezeti és Működési Szabályzat jóváhagyása, valamint - amennyiben a társaság végez befektetési tevékenységet - a befektetési szabályzat elfogadása

g.) Az ügyvezető kijelölése, visszahívása, díjazásának megállapítása, az ügyvezető tekintetében a munkáltatói jogok gyakorlása

h.) A felügyelő bizottság tagjainak kijelölése, visszahívása, s a bizottsági tagok díjazásának megállapítása

i.) A felügyelő bizottság ügyrendjének jóváhagyása

j.) A társaság könyvvizsgálójának kijelölése, illetőleg amennyiben a könyvvizsgáló gazdálkodó szervezet könyvvizsgálásért felelős személy kijelölésének jóváhagyása

k.) Olyan szerződések megkötésének jóváhagyása, amelyeket a társaság saját tagjával, ügyvezetőjével, felügyelőbizottsági tagjával, választott társasági könyvvizsgálójával, vagy azok közeli hozzátartozójával köt

l.) olyan szerződés megkötésének előzetes jóváhagyása, melynek értéke a bruttó 3.000.000.-Ft-ot eléri,

m.) az alkalmanként 500.000.-Ft-ot meghaladó készpénz társaság pénztárából, vagy bankszámlájáról történő kivételének/felvételének előzetes jóváhagyása,

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

n) Döntés olyan hitel, kölcsön felvételéről, vagy a vagyon olyan mértékű megterheléséről, amely meghaladja a társaság törzstőkéjének 10 %-át

o.) A cégbejegyzést megelőzően a társaság nevében kötött szerződések jóváhagyása

p.) Az ügyvezető és a felügyelő bizottsági tagok, illetve a könyvvizsgáló elleni kártérítési igény érvényesítése, továbbá intézkedés az ügyvezető ellen indított perben társaság képviseletéről

q.) A társaság jogutód nélküli megszűnésének, valamint más nonprofit gazdasági társasággal való egyesülésének, illetve más nonprofit gazdasági társaságokká történő szétválásának elhatározása, valamint más gazdasági társaság alapításáról, illetve működő társaságba tagként való belépésről történő döntés

r.) Mindazon ügyek, amelyeket jogszabály, vagy az alapító okirat az alapító (taggyűlés) kizárólagos hatáskörére utal.

A társaság a határozatokról folyamatos nyilvántartást vezet, amelyből a döntések tartalma, időpontja és hatálya, illetve a döntést támogatók és ellenzők számaránya (ha lehetséges személye) megállapítható. A határozatokat az ügyvezető köteles a Határozatok Könyvébe bevezetni.

**7.) A társaság szervezete**

A társaság szervei

A./ Ügyvezető

B./ Felügyelő Bizottság

C./ Könyvvizsgáló

**A./ Ügyvezető**

1./ A társaság ügyeinek intézését és a társaság képviseletét az ügyvezető látja el.

2./A társaság ügyvezetője a **2019. december 01-jétől 2022. május 31-ig** terjedő **határozott** időszakra **Molnár Zoltán** (sz. Szőny, 1972. 04. 26., an: Végh Erzsébet) 2900 Komárom, Arany János utca 15. 1. em. 1. szám alatti lakos.

3./ Az ügyvezetőre vonatkozó kizáró és összeférhetetlenségi szabályok:

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

Az a személy, akit a cégbíróság a Ctv. 9/B.§ (1) bekezdése alapján eltiltott, nem szerezhet gazdasági társaságban többségi befolyást, nem válhat gazdasági társaság korlátlanul felelős tagjává, egyéni cég tagjává, továbbá nem lehet cég vezető tisztségviselője (képviselője).

Az a személy, akit a cégbíróság a Ctv. 9/C.§-a alapján eltiltott, a cég jogerős törlését követő 5 évig nem szerezhet gazdasági társaságban többségi befolyást, nem válhat gazdasági társaság korlátlanul felelős tagjává, egyéni cég tagjává, továbbá nem lehet cég vezető tisztségviselője.

A vezető tisztségviselő - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, amelyben vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított 15 napon belül kötelese tényről értesíteni azokat a társaságokat, ahol már vezető tisztségviselő vagy felügyelőbizottsági tag.

A vezető tisztségviselő és hozzátartozója - a mindennapi élet szokásos ügyletei kivételével - nem köthet saját nevében vagy saját javára a gazdasági társaság főtevékenysége körébe tartozó szerződéseket.

A vezető tisztségviselő és hozzátartozója a társaság felügyelő bizottsági tagjává nem választható meg.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet ügyvezetője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

Az ügyvezető, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

4./ Az ügyvezető kötelessége különösen:

a.) A társaság munkavállalói tekintetében gyakorolja a munkáltatói jogokat,

b.) Képviseli a társaságot harmadik személyekkel szemben, valamint a bíróságok és a hatóságok előtt

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

c.) Gondoskodik az üzleti könyvek szabályszerű vezetéséről

d.) Elkészíti a társaság mérlegét és a vagyonkimutatást

e.) Összeállítja az éves üzleti tervjavaslatot

f.) Gondoskodik arról, hogy a társaság szerződéses kötelezettségeinek eleget tegyen

g.) Vezeti a Határozatok Könyvét és gondoskodik a határozatok végrehajtásáról

h.) Jóváhagyásra az alapító elé terjeszti a társaság mérlegét, vagyonkimutatását, az alapító hatáskörébe tartozó egyéb kérdésekre vonatkozó tervezeteket

i.) A cégbíróságnál bejelenti a társaság bejegyzett adataiban bekövetkezett változásokat

j.) Felvilágosítást ad az alapító a Felügyelő Bizottság tagjai, a könyvvizsgáló részére a társaság ügyeiről, és biztosítja számukra a Határozatok Könyvébe, az üzleti könyvekbe, iratokba való betekintést

k.) Bármely érintett személy számára biztosítja a közhasznú tevékenység ellátásának feltételeit szabályozó szerződés nyilvánosságát

l.) Intézkedik minden olyan kérdésben, amelyet az Alapító Okirat nem utal az alapító a Felügyelő Bizottság vagy a könyvvizsgáló hatáskörébe

m.) Elkészíti és aláírásával ellátva végrehajtásra kiadja a társaság belső szabályzatait

n.) Gondoskodik a befektetési szabályzat elkészítéséről amennyiben a társaság végez befektetési tevékenységet

o.) köteles a Társaság üzleti titkait megőrizni.

5./ Az ügyvezető a Társaság ügyvezetését az ilyen tisztséget betöltő személyektől általában elvárható gondossággal, a Társaság érdekeinek elsődlegessége alapján köteles ellátni. A jogszabályok, az alapító okirat, az egyedüli tag által hozott határozatok, illetve az ügyvezetési kötelezettségek felróható megszegésével a Társaságnak okozott károkért a polgári jog szabályai szerint felel a Társasággal szemben. A Társaság fizetésképtelenségével fenyegető helyzet bekövetkeztét követően az ügyvezető feladatait a Társaság hitelezői érdekeinek elsődlegessége alapján köteles ellátni. Az ügyvezető bármikor visszahívható.

**B.) Felügyelő Bizottság:**

1./ A társaságnál felügyelő bizottság létrehozása kötelező. A társaság 3 tagú felügyelő bizottságot hoz létre. A felügyelő bizottság tagjainak megbízatása **2019. december 01-jétől 2022. május 31-ig** terjedő **határozott időtartamra** szól.

A társaság felügyelő bizottságának tagjai:

**1. Várhidi Ilona (an: Pénzes Ilona, lakcíme: 2921 Komárom, Lombos utca 16.)**

**2. Gulyás Erika (an: Angyal Mária, lakcíme: 2900 Komárom, Laktanya köz 30/A.)**

**3. Mandel Géza Elek (an: Pintér Eszter, lakcíme: 2900 Komárom, Klapka György út 15.)**

A Felügyelő Bizottsági tag bármikor visszahívható.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

2./ A felügyelő bizottsági tagokra vonatkozó kizáró és összeférhetetlenségi szabályok:

Nem lehet felügyelő bizottsági tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet felügyelő bizottsági tag az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy felügyelő bizottsági tagja nem lehet.

Az eltiltást kimondó határozatban megszabott időtartamig nem lehet felügyelő bizottsági tag az, akit eltiltottak a vezető tisztségviselői tevékenységtől.

Az a személy, akit a cégbíróság a Ctv. 9/B.§ (1) bekezdése, vagy a Ctv. 9/C.§-a alapján eltiltott, nem lehet felügyelő bizottsági tag sem.

A felügyelő bizottsági tag - a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő és felügyelő bizottsági tag olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, amelyben felügyelő bizottsági tag. Ha a felügyelő bizottsági tag új felügyelő bizottsági tagsági megbízást fogad el, a tisztség elfogadásától számított 15 napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

A felügyelő bizottsági tag és hozzátartozója - a mindennapi élet szokásos ügyletei kivételével - nem köthet saját nevében vagy saját javára a gazdasági társaság főtevékenysége körébe tartozó szerződéseket.

A felügyelő bizottsági tag és hozzátartozója a társaság vezető tisztségviselőjévé nem választható meg.

Összeférhetetlenségi szabályok a Civil tv. alapján:

Nem lehet a felügyelő szerv elnöke vagy tagja az a személy, aki

a) a döntéshozó szerv, illetve az ügyvezető szerv elnöke vagy tagja (ide nem értve az társaság döntéshozó szervének azon tagjait, akik tisztséget nem töltenek be),

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társaság által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve

d) az a)-c) pontban meghatározott személyek közeli hozzátartozója.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

3./ A Felügyelő Bizottság hatásköre:

A Felügyelő Bizottság ellenőrzi a közhasznú társaság működését és gazdálkodását. Ennek során az ügyvezetőtől jelentést, a társaság munkavállalóitól pedig tájékoztatást vagy felvilágosítást kérhet, továbbá a társaság könyveibe és irataiba betekinthet, azokat megvizsgálhatja.

A Felügyelő Bizottság tagja a közhasznú társaság vezető szervének ülésén tanácskozási joggal részt vehet, illetve részt vesz, ha jogszabály vagy a létesítő okirat így rendelkezik.

A Felügyelő Bizottság köteles az intézkedésre való jogosultságának megfelelően a legfőbb szervet vagy az ügyintéző és képviseleti szervet tájékoztatni és annak összehívását kezdeményezni, ha arról szerez tudomást, hogy

a) a társaság működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

b) az ügyvezető felelősségét megalapozó tény merült fel.

A döntéshozó szervet vagy az ügyvezető szervet a Felügyelő Bizottság indítványára - annak megtételétől számított 30 napon belül - intézkedés céljából össze kell hívni. E határidő eredménytelen eltelte esetén a döntéshozó szerv és az ügyvezető szerv összehívására a felügyelő szerv is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi ellenőrzést ellátó szervet.

A Felügyelő Bizottság első ülésén tagjai közül elnököt választ.

4./ A Felügyelő Bizottság működése:

- A Felügyelő Bizottság ügyrendjét maga állapítja meg.

- A Felügyelő Bizottság akkor határozatképes, ha valamennyi tag jelen van. Határozatait egyszerű szótöbbséggel hozza.

- A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagját e minőségében a gazdasági társaság tagjai, ill. munkáltatója nem utasíthatja.

**C.) Könyvvizsgáló:**

1.) A társaság első könyvvizsgálóját az alapító jelölik ki.

2.) A könyvvizsgáló megbízatása ***2020. június 01. napjától 2021. május 31.* *napjáig*** terjedő **határozott** időszakra szól.

A könyvvizsgáló:

**Moore Stephens Wagner Könyvvizsgáló Iroda Kft.**

Címe: 2900 Komárom, Erdélyi u. 4.

Könyvvizsgálói kamarai nyilvántartási száma: 000581

Cégjegyzékszám: 11-09-002699.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

**Kijelölt könyvvizsgáló:**

Név: **Wágner Vilmos (an: Csizmadia Aranka)**

Lakcím: 2900 Komárom, Száva u. 14.

Kamarai száma: 007038.

3.) A könyvvizsgálóra vonatkozó összeférhetetlenségi szabályok:

Nem lehet a társaság könyvvizsgálója az a személy, aki

a) a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társaság által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve

d) az a)-c) pontban meghatározott személyek közeli hozzátartozója.

4.) A könyvvizsgáló jogköre:

A könyvvizsgáló a társaság mérlegének, vagyonkimutatásának, gazdasági beszámolóinak ellenőrzését végzi. Vizsgálataihoz az ügyvezetőtől a társaság vezető munkavállalójától adatokat kérhet, betekinthet az üzleti könyvekbe, szerződésekbe, a társaság pénztárát, bankszámláját ellenőrizheti.

Jelen lehet a FEB ülésein, az Alapító Okirat 6.c., d. és e. pontjait tárgyaló ülésen részvétele kötelező. A könyvvizsgáló az Alapító Okirat 6.b., c., e., k., l., m., n., o. pontjaira vonatkozó előterjesztés, valamint a FEB elé kerülő gazdasági beszámoló adatainak valódiságát, jogszerűségét vizsgálni és megállapításait írásban rögzíteni köteles. Az alapító az előzőekben említett kérdésekben csak könyvvizsgálói véleménnyel alátámasztott előterjesztést és beszámolót vizsgál meg és hoz az ügyben határozatot.

Ha a könyvvizsgáló tudomást szerez arról, hogy a társaságnál jelentős vagyonvesztés veszélye áll fenn, vagy az ügyvezető illetve a FEB tagok vétkesen megszegik kötelezettségeiket, azt az alapítónak jelezni köteles. Ha az alapító képviseletére jogosult személy az ilyen jelzésre a szükséges döntéseket haladéktalanul nem hozza meg, a könyvvizsgáló erről és megállapításairól köteles értesíteni a Cégbíróságot.

A könyvvizsgáló gazdasági társaság ügyeiről szerzett értesüléseit üzleti titokként köteles megőrizni.

**7.1. A Felügyelő Bizottságra és könyvvizsgálóra vonatkozó közös szabályok**

7.1.1. A vezető tisztségviselőre és Felügyelő Bizottság tagjaira vonatkozó a cégnyilvántartás részét képező jogok, tények és adatok nyilvánosak és azokat a cégnyilvántartásról a cégnyilvánosságról és a bírósági cégeljárásról szóló törvény rendelkezéseinek megfelelően a Cégközlöny című hivatalos lapban kell közzétenni.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

7.1.2. A Gazdasági Társaság alapításakor a vezető tisztségviselőket és a Felügyelő Bizottság tagjait, valamint a könyvvizsgálót az alapító jelöli ki.

**8.)** **A társaság cégjegyzésének módja:**

Az ügyvezető cégjegyzési joga önálló.

A társaság cégjegyzése oly módon történik, hogy az előírt, előnyomott vagy előnyomtatott cégnév fölé az ügyvezető önállóan írja alá a nevét az aláírási címpéldánya vagy aláírás-mintája szerint.

**9.) Közhasznúsági melléklet:**

A társaság köteles az éves beszámoló jóváhagyásával egyidejűleg közhasznúsági mellékletet készíteni. A közhasznúsági melléklet elfogadása az alapító kizárólagos hatáskörébe tartozik.

A közhasznúsági mellékletben be kell mutatni

- a társaság által végzett közhasznú tevékenységeket, ezen tevékenységek fő célcsoportjait és eredményeit, valamint

- a közhasznú jogállás megállapításához szükséges Civil tv. 32. § szerinti adatokat, mutatókat.

A közhasznúsági melléklet tartalmazza:

- a közhasznú cél szerinti juttatások kimutatását,

- a vezető tisztségviselőinek nyújtott juttatások összegét és

- a juttatásban részesülő vezető tisztségek felsorolását.

Az éves közhasznúsági mellékletbe a társaság székhelyén, munkaidőben, az ügyvezetővel történt előzetes egyeztetés után bárki betekinthet, illetőleg abból saját költségére másolatot készíthet.

**10.) A működés nyilvánossága, a működéssel kapcsolatban keletkezett iratokba való betekintés rendje:**

A társaság a létesítő okirata szerinti tevékenységének és gazdálkodásának legfontosabb adatait, beszámolóit, valamint az igénybe vehető támogatási lehetőségeket, az igénybevétel módját, és azok mértékét a megye területén megjelenő legalább egy napilapban aktuálisan és rendszeresen nyilvánosságra hozza.

A társaság működésével kapcsolatban keletkezett iratokat, valamint a társaság éves beszámolóját, a közhasznúsági mellékletet és a társadalmi közös szükséglet kielégítéséért felelős szervvel kötött szerződést a társaság székhelyén, munkaidőben lehet megtekinteni. A társaság – könyvvizsgálói záradékot vagy a záradék megadásának elutasítását tartalmazó – beszámolóját az adott üzleti év mérlegfordulónapját követő hatodik hónap első napjától a cégbíróságon is meg lehet tekinteni.

Kérésre a társaság ügyvezetője az iratot köteles megmutatni, abba betekintést engedni, valamint azokról a kérelmező költségére másolatot készíteni, és azt aláírásával hitelesíteni. Az ügyvezető akadályoztatása esetére köteles helyettesről gondoskodni.

**Alapító: Ügyvéd:**

**Komárom Város Önkormányzata**

**alapító nevében:**

**Dr. Baksa-Ströcker Renáta Dr. Molnár Attila**

**jegyző polgármester**

**11.)** **Egyéb rendelkezések:**

11.1. A társaság jogutód nélkül történő megszűnése esetén az alapító részére a tartozások kiegyenlítését követően csak a törzsbetétjének alapításkori értéke adható ki. Az ezt meghaladó vagyont az alapító Komárom Város Önkormányzata tulajdonába kell adni azzal, hogy azt kizárólag a társaság főtevékenysége (60.20’08 Televízióműsor összeállítása, szolgáltatása) szerinti hasonló közhasznú tevékenységre kell fordítani, azaz olyan szervezet tevékenységére, amely nem kapcsolódik közvetlenül politikai pártokhoz, célja a köz szolgálata, közösségi ügyek, társadalmi célok támogatása.

11.2. A társaság más társasági formába csak nonprofit jellegének megtartásával alakulhat át, kizárólag nonprofit gazdasági társaságokkal egyesülhet, illetve nonprofit gazdasági társaságokká válhat szét.

11.3. Az egyszemélyes társaság és annak tagja közötti szerződést közokiratba vagy teljes bizonyító erejű magánokiratba kell foglalni.

11.4. A jelen alapító okiratban nem szabályozott kérdésekben a 2013. évi V. törvény. (Ptk.), valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Civil tv.) rendelkezéseit kell alkalmazni.

Egyedüli tag kijelenti, hogy jelen alapító okiratot elolvasta és mivel az kifejezni kívánt szerződési akaratát mindenben helyesen tartalmazza, azt jóváhagyólag aláírta.

Komárom, 2020. június 01.

........................................................................

Komárom Város Önkormányzata

alapító nevében:

Dr. Baksa-Ströcker Renáta Dr. Molnár Attila

jegyző polgármester

A jelen egységes szerkezetű alapító okiratot készítettem és az alapító okirat 7/C/2. pontját érintő - ***vastag dőlt betűvel jelzett*** - módosítást Komáromban 2020. június 01-jén ellenjegyeztem:

.......................................................

Dr. Kürtösi Tibor ügyvéd

KEM-i Ügyvédi Kamara, K.A.SZ.: 36064270.